**Указания**

**за провеждане на дуалната форма на обучение**

**в условията на извънредна епидемична обстановка**

**през учебната 2020-2021г.**

|  |
| --- |
| 1. **Общи положения**
 |
| **За училищата, предлагащи дуална форма на обучение** | **За работодателите** |
| Дуалната система на обучение съчетава училищно обучение с работа в реална работна среда. Тази особеност позволява различно регулиране на двете места за обучение – училище и работодател – в случаи на въвеждане на неприсъствено обучение. |
| Когато обучението в училищата се осъществява присъствено, то се провежда в съответствие с **Насоките за работа на системата на училищното образование през учебната 2020-2021 година в условията на COVID-19**, разработени от Министерството на образованието и науката съвместно с Министерството на здравеопазването. |
| Обучението в реална работна среда на учениците в дуална система на обучение в 11-ти и 12-ти клас **следва да се провежда според условията на трудовия договор** между ученика и работодателя, включително и в условията на неприсъствено обучение в училище, когато не са заявени възпрепятстващи това обстоятелство причини от страна на работодателя, ученика или негов родител (настойник) и при осигуряване на всички противоепидемични мерки на работното място. |
| 1. **Преустановяване на присъствени учебни занятия и преминаване към обучение в електронна среда от разстояние**

Към **29.10.2020** г. със Заповед на Министъра на здравеопазването РД-01-626/ 27.10.2020 се преустановяват присъствените учебни занятия за учениците от гимназиален етап на образованието за периода 29.10-12.11.2020 г. |
| 1. **Стъпки за организиране на обучението при наличие на обективни условия и съгласие от всички страни**
 |
| 1. Учителят-методик установява налице ли е възражение /в писмена форма/ от страна на работодател, ученик или родител (настойник) срешу провеждане на работа в реална работна среда2. Обучението по теория на професията в условията на провеждане на обучение от разстояние се провежда при създадена организация за обучение чрез информационни технологии - създадени безконтактни групи за комуникация с ученици и родители, електронни пощи на класовете, електронни дневници, безплатни платформи за онлайн срещи и конференции, както и възможностите на социалните мрежи чрез групите на класовете, а също така и Viber, WhatsApp, Skype, Messenger.  | Обучението в реална работна среда се провежда в **присъствен режим на територията на предприятието**, с което ученик има сключен трудов договор, при изпълнение на следните условия:1. Липса на писмено възражение от страна на работодател, ученик или родител (настойник) срещу провеждането на работа в реална работна среда.2. Осигурени от работодателя условия за обучение чрез работа в съответствие с приложимата към момента заповед на министъра на здравеопазването и съответните указания и разпореждания на РЗИ и други отговорни институции. |
| 1. **Организиране на обучението при невъзможност да се продължи в реална работна среда**
 |
| При невъзможност за работа в реална работна среда, наложена от обективни обстоятелства на цял клас или работодател, може да се направи нова организация и първо да се вземат всички общообразователни и теоретични предмети, а обучението в реална работна среда да се осъществи до края на учебната година. |
|  |
| 1. При невъзможност на ученик в 11-ти или 12-ти клас да продължи обучението си в дуална форма по медицински или семейни причини или при необходимост от промяна във формата му на обучение, следва учителят-методик своевременно да уведоми работодателя2. При заявено от работодателя желание учителят-методик съдейства за насочване на друг ученик към освободеното място за обучение чрез работа.3. При заявена от работодател невъзможност да продължи обучението в реална работна среда по обективни причини (напр. свиване на дейността, съкращаване на наставници, фалит) и с цел избягване на съществени пропуски в практическото обучение, следва то да се организира временно като учебна практика в учебно-производствените бази на училищата. | 1. При невъзможност за обучение и работа в реална работна среда, наложена от обективни обстоятелства на ученика или наставника, се препоръчва на всеки работодател:* да допринесе за непрекъснатост на контакта и обучението
* да подпомогне процеса на обучение с помощта на информационни технологии – предоставяне или разработване на подходящи мултимедийни продукти и онлайн ресурси в безконтактни групи за комуникация с ученици и учители, фирмени или общодостъпни платформи за онлайн срещи, визуализация на процеси и обратна връзка.

2. При невъзможност на работодателя да продължи обучението в реална работна среда по обективни причини (напр. свиване на дейността, съкращаване на наставници, фалит) той:- следва да уведоми своевременно ученика и учителя-методик- следва да съдейства за намирането на друго подходящо за ученика работно място при свои партньори или чрез работодателски и браншови организации, ако членува в такива.  |
| 1. **Препоръчителни**
 |
| Учителите-методици да информират бизнеса за дигитални платформи за осъществяване на контакт и обучение на учениците, както и да съдействат за качването на предоставени от работодатели материали в Националната електронна библиотека на учителите - <https://e-learn.mon.bg>. | Препоръчва се на работодателите да подкрепят учителите в партньорските училища и чрез дигитално съдържание по съответните професии, което може да се качва през акаунтите на учителите в Националната електронна библиотека на учителите, създадена от Министерството на образованието и науката - <https://e-learn.mon.bg/>. |